ඉන්දීය කොවිඩ් මර්දන එන්නතේ පළමු තොගය ලෙස එන්නත් මාත්‍රා ලක්ෂ 6ක් ලබන බදාදා මෙරටට ලැබෙන බව ජනාධිපති ගෝඨාභය රාජපක්ෂ සඳහන් කළා.ජනාධිපතිවරයා මේ බව සඳහන් කළේ කළුතර - වළල්ලාවිට ප්‍රදේශයේ පැවති "ගම සමඟ පිළිසදරක්" වැඩසටහනේ තවත් අදියරකට එක්වෙමින්.එන්නත ලැබුණු පසු ඊට පසු දිනම එන්නත් කිරීමේ කටයුතු ආරම්භ කරන බව ද ජනාධිපතිවරයා කියා සිටියා.මේ අතර කොළඹ වරායේ නැගෙනහිර පර්යන්තය කිසි විටක විකිණීමක් හෝ බදුදීමක් සිදු නොකරන බවයි ජනාධිපතිවරයා යළි අවධාරණය කළේ.